《秋燕》
明代·皇甫涍

广庭净霄色，良夜悦流玩。
况对巢箕人，同怀发幽赞。
散步林暝交，微星吐华粲。
彼美云中魄，徐驾升清汉。
玉彩含霜来，金霏随风散。
繁弦起两阶，孰知我心乱。

作者简介：皇甫涍（1497-1546）字子安，号少玄，江南长洲人。嘉靖十一年（1532）进士，除工部主事，官至浙江按察使佥事。好学工诗，颇负才名，著有《皇甫少玄集》。